શાહરુખ કે નામ પર આમ તો શાહરુખ ખાનના ભક્તો તો કોઈ પણ ભોગે આ ફિલ્મ જોવા ધસી જ જવાના છે, પરંતુ જેમને પૈસા ખર્ચવા કે નહીં એની અવઢવ હોય તેમને એટલું તો કહી શકાય કે ભયંકર લાંબી હોવા છતાં આ ફિલ્મ સાવ હથોડાની કૅટેગરીમાં મૂકી શકાય એવી નથી, બલ્કે બચ્ચાલોગને તો મજા પડે એવી છે. જો પેલી ગંદી ગાળો ન નાખી હોત તો બાળકોને લઈ જવામાં જરાય કચવાટ ન થાત. અને હા, ફિલ્મ પૂરી થયા પછી છેલ્લા ગીત માટે બેસી રહેજો. ફારાહ ખાને તેની સ્ટાઇલ પ્રમાણેની અનોખી એન્ડ-ક્રેડિટ્સ અહીં પણ મૂકી છે.